SAM โล่ง! อัยการมุกดาหารเห็นไม่สั่งฟ้อง กรณีศุลการจับกุมสินค้าเหล็ก
SAM โล่ง! อัยการมุกดาหารเห็นไม่สั่งฟ้อง กรณีศุลการจับกุมสินค้าเหล็ก
23 ธ.ค. 2559

นายวรัญชัย ลีกาญจนากร กรรมการผู้จัดการ บริษัท สามชัย  สตีล อินดัสทรี จำกัด (มหาชน) หรือ SAM ระบุว่า ตามที่ กรมศุลกากร ได้แถลงข่าวการจับสินค้าท่อเหล็กและกล่าวหาบริษัททุจริตในการขอคืนอากรสินค้าประเภทเหล็ก ตามมาตรา 19 ทวิ และต่อมา เมื่อวันที่ 8 พ.ย.59 บริษัทได้แจ้งความคืบหน้าต่อตลาดหลักทรัพย์แห่งประเทศไทย ว่า พนักงานสอบสวน สถานีตำรวจภูธรเมืองมุกดาหาร ได้ทำการสอบสวนกรณีดังกล่าวเสร็จสิ้นแล้ว โดยทางคดีมีความเห็นสั่งไม่ฟ้อง โดยคดียังอยู่ในขั้นตอนการพิจารณาของพนักงานอัยการต่อไป
ขณะนี้ บริษัทได้รับแจ้งจากพนักงานสอบสวน สถานีตำรวจภูธรเมืองมุกดาหาร ว่าพนักงานอัยการจังหวัดมุกดาหาร มีความเห็นในทางคดีเช่นเดียวกันกับความเห็นของพนักงานสอบสวน คือเห็นควรสั่งไม่ฟ้อง บมจ.สามชัย  สตีล อินดัสทรี (SAM) กับพวก ในความผิดที่ถูกกล่าวหา